## Odluka o usvajanju izmjena Jamstvenih programa i Općih uvjeta za izdavanje jamstava Hrvatske agencije za malo gospodarstvo i investicije

### NN 145/2014 (8.12.2014.), Odluka o usvajanju izmjena Jamstvenih programa i Općih uvjeta za izdavanje jamstava Hrvatske agencije za malo gospodarstvo i investicije

VLADA REPUBLIKE HRVATSKE

2718

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 9. stavka 1. Zakona o poticanju razvoja malog gospodarstva (»Narodne novine«, br. 29/2002, 63/2007, 53/2012 i 56/2013), Vlada Republike Hrvatske je na sjednici održanoj 4. prosinca 2014. godine donijela

ODLUKU

O USVAJANJU IZMJENA JAMSTVENIH PROGRAMA I OPĆIH UVJETA ZA IZDAVANJE JAMSTAVA HRVATSKE AGENCIJE ZA MALO GOSPODARSTVO I INVESTICIJE

I.

Usvajaju se izmjene Jamstvenih programa Hrvatske agencije za malo gospodarstvo i investicije, i to:

– Izmjene Jamstvenog programa »EU početnik« (»Narodne novine«, broj 153/2013);

– Izmjene Jamstvenog programa »Rastimo zajedno« (»Narodne novine«, broj 153/2013).

Izmjene Jamstvenih programa iz stavka 1. ove točke sastavni su dio ove Odluke.

II.

Usvajaju se Izmjene Općih uvjeta za izdavanje jamstava Hrvatske agencije za malo gospodarstvo i investicije (»Narodne novine«, br. 51/2012, 20/2013 i 153/2013).

Izmjene Općih uvjeta za izdavanje jamstava iz stavka 1. ove točke sastavni su dio ove Odluke.

III.

Zahtjevi za jamstva zaprimljeni do stupanja na snagu ove Odluke, obradit će se prema uvjetima iz Jamstvenih programa i Općih uvjeta koji su bili na snazi na dan njihova zaprimanja.

IV.

U nazivu i cijelom tekstu Odluke o usvajanju jamstvenih programa Hrvatske agencije za malo gospodarstvo i investicije (»Narodne novine«, broj 153/2013), te u nazivu i cijelom tekstu Općih uvjeta za izdavanje jamstava Hrvatske agencije za malo gospodarstvo i investicije (»Narodne novine«, br. 51/2012, 20/2013 i 153/2013) riječi: »Hrvatska agencija za malo gospodarstvo i investicije« zamjenjuju se riječima: »Hrvatska agencija za malo gospodarstvo, inovacije i investicije«, a riječi: »HAMAG INVEST« zamjenjuju se riječima: »HAMAG-BICRO«, sve u odgovarajućem padežu.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-07/455

Urbroj: 50301-05/18-14-2

Zagreb, 4. prosinca 2014.

Predsjednik

Zoran Milanović, v. r.

**[Izmjene Jamstvenog programa »EU početnik«](dodatni/433905.pdf)**

**[Izmjene Jamstvenog programa »Rastimo zajedno«](dodatni/433906.pdf)**

**[Izmjene Općih uvjeta za izdavanje jamstava
Hrvatske agencije za malo gospodarstvo i investicije](dodatni/433907.pdf)**

145 08.12.2014 Odluka o usvajanju izmjena Jamstvenih programa i Općih uvjeta za izdavanje jamstava Hrvatske agencije za malo gospodarstvo i investicije

145 08.12.2014 Odluka o usvajanju izmjena Jamstvenih programa i Općih uvjeta za izdavanje jamstava Hrvatske agencije za malo gospodarstvo i investicije
145 08.12.2014 Odluka o usvajanju izmjena Jamstvenih programa i Općih uvjeta za izdavanje jamstava Hrvatske agencije za malo gospodarstvo i investicije

Odluka, NN 145/2014-2718
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)